
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	 Bucureşti, 23.09.2008
 Nr.  PL-x  487/2008


 RAPORT

                  asupra proiectului de Lege pentru aprobarea Ordonanţei de urgenţă a Guvernului nr.51/2008 privind ajutorul public judiciar în materie civilă
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.51/2008 privind ajutorul public judiciar în materie civilă, transmis cu adresa nr.PL-x 487 din 8 septembrie 2008, înregistrată sub nr. 31/799 din 9 septembrie 2008.    
Potrivit prevederilor art. 75 din Constituţia României, republicată şi ale art.92 alin. (9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră Decizională.

Senatul, în calitate de primă Cameră sesizată, a adoptat proiectul de lege în şedinţa din 25 iunie 2008.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 493 din 23 aprilie 2008.



Iniţiativa legislativă supusă dezbaterii are ca obiect de reglementare instituirea ajutorului public judiciar în materie civilă, care constă în sprijinul acordat de stat pentru persoanele care sunt sau care urmează să devină parte într-un litigiu aflat pe rolul instanţelor române sau al altor autorităţi cu atribuţii jurisdicţional române, din perspectiva alinierii legislaţiei naţionale de profil la normele europene în materie, în consonanţă cu angajamentele asumate de România faţă de Uniunea Europeană, derivate din calitatea sa de stat membru, începând cu data de 1 ianuarie 2007 .         
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege susmenţionată în şedinţa din 23 septembrie 2008.

Din numărul total de 29 membri ai Comisiei juridice, de disciplină şi imunităţi, la şedinţă au participat 18  deputaţi.

În urma examinării iniţiativei legislative şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.51/2008 privind ajutorul public judiciar în materie civilă, în forma Senatului .

În raport cu obiectul şi conţinutul său, proiectul de lege face parte din categoria legilor organice. 

                      VICEPREŞEDINTE,                                      SECRETAR,

                        Florin IORDACHE                                     George BĂEŞU

        Consilier,

   Nicoleta Grecu
